โรงเรียนสาธิตมหาวิทยาลัยราชภัฏเทพสตรี
โรงเรียนสาธิตมหาวิทยาลัยราชภัฏเทพสตรี เป็นโรงเรียนประเภทสหศึกษา สังกัดสำนักงานคณะกรรมการการอุดมศึกษา กระทรวงศึกษาธิการ เปิดทำการเรียนการสอน 2 ช่วงชั้นคือช่วงชั้นที่ 3 และ 4 ตั้งอยู่ในมหาวิทยาลัยราชภัฏเทพสตรี ใช้อาคาร 7 อาคาร 15 และอาคาร 18 ของมหาวิทยาลัยฯ เลขที่ 321 ถนนนารายณ์มหาราช ตำบลทะเลชุบศร อำเภอเมืองลพบุรี จังหวัดลพบุรี ห่างจากวงเวียนศรีสุริโยทัยไปทางทิศตะวันตกประมาณ 2 กิโลเมตร บนพื้นที่ 1 ไร่
"โรงเรียนลวะศรี" จัดตั้งขึ้นเมื่อ พ.ศ. 2463 เป็นชื่อแรกของโรงเรียนสาธิตมหาวิทยาลัยราชภัฏเทพสตรี ตั้งอยู่บนพื้นที่ 1 ไร่ ถนนวิชาเยนทร์ ต.ท่าหิน อำเภอเมืองลพบุรี จังหวัดลพบุรี มีนักเรียนรวม 67 คน ครู 8 คน เปิดสอนเป็นสองระดับ คือ ชั้นประถมศึกษาปีที่ 1-4 เป็นสหศึกษาและชั้นมัธยมศึกษาปีที่ 1-3 รับเฉพาะนักเรียนหญิง อีก 15 ปีต่อมา เริ่มเปิดสอนระดับมัธยมศึกษาตอนปลาย ในปี 2479 รับเฉพาะนักเรียนหญิง เข้าเรียนในชั้นมัธยมศึกษาปีที่4 และเปิดสอนชั้นมัธยมศึกษาปีที่ 5 6 ในปีต่อมาตามลำดับ จนถึงวันที่ 14 มิถุนายน พ.ศ. 2483 โรงเรียนได้ย้ายมาตั้งในพื้นที่ 59 ไร่ 2 งาน ของกระทรวงกลาโหม ถนนนารายณ์มหาราช และได้เปลี่ยนชื่อเป็น โรงเรียนสตรีลพบุรีเทพสตรีวิทยาลัย สังกัดกรมสามัญศึกษา โดยความช่วยเหลือของทางราชการและเงินส่วนตัวของจอมพล ป. พิบูลสงคราม พ.ศ. 2486 เปิดสอนแผนกอนุบาล รับนักเรียนชาย-หญิง ตั้งแต่อายุ 3 ปี เข้าเรียนถึงชั้นประถมศึกษาปีที่ 4 จน พ.ศ. 2497 แยกแผนกอนุบาลออกตั้งเป็นโรงเรียนใหม่ พร้อมอาคารที่ใช้ชือ โรงเรียนอนุบาลลพบุรี มาจนถึงปัจจุบัน
วันที่ 29 มีนาคม พ.ศ. 2498 โรงเรียนได้รับการเปลี่ยนชื่อเป็น โรงเรียนเทพสตรีวิทยาลัย สังกัดกรมฝึกหัดครู และได้รับการยกฐานะเป็น วิทยาลัยครูเทพสตรี เมื่อวันที่ 1 พฤศจิกายน พ.ศ. 2501 พร้อมทั้งเปิดรับนักเรียนชั้นประถมศึกษา เพื่อเตรียมไว้สำหรับนัเรียนฝึกหัดครูสังเกตการสอนและฝึกสอน จนถึง พ.ศ. 2521 จึงงดรับนักเรียนชั้นประถมศึกษา เปิดสอนเฉพาะนักเรียนชั้นมัธยมศึกษา ใช้ชื่อ โรงเรียนสาธิตวิทยาลัยครูเทพสตรี และเปลี่ยนชื่อมาเป็น โรงเรียนสาธิตสถาบันราชภัฏเทพสตรี เมื่อพระบาทสมเด็จพระเจ้าอยู่หัวทรงพระกรุณาโปรดเกล้าฯ พระราชทานนาม สถาบันราชภัฏ เป็นชื่อ สถาบันการศึกษาในกรมฝึกหัดครู กระทรวงศึกษาธิการแทนชื่อ วิทยาลัยครู เมื่อวันที่ 14 กุมภาพันธ์ พ.ศ. 2535 และได้รับสถาปนาเป็นมหาวิทยาลัยราชภัฏ ตามพระราชบัญญัติมหาวิทยาลัยราชภัฏ พ.ศ. 2547 จึงใช้ชื่อว่า โรงเรียนสาธิตมหาวิทยาลัยราชภัฏเทพสตรี
ปัจจุบันโรงเรียนสาธิตมหาวิทยาลัยราชภัฏเทพสตรี ตั้งอยู่บนพื้นที่ส่วนหลังของมหาวิทยาลัยราชภัฏเทพสตรี ใช้อาคาร 7, 15 และ 18 เปิดสอนช่วงชั้นที่ 3-4 เน้นทางด้านวิทยาศาสตร์-คณิตศาสตร์
เป็นรูปพระที่นั่งอัฐทิศ ประกอบด้วยวงจักร กลางวงจักรมีอักขระเป็นอุหรือเลข 9 รอบวงจักรมีรัศมีเปล่งออกโดยรอบ เหนือจักรเป็นรูปเศวตฉัตรเจ็ดชั้น ฉัตรตั้งอยู่บนพระที่นั่งอัฐทิศ แปลความหมายว่า มีพระบรมเดชานุภาพในแผ่นดิน โดยที่วันบรมราชาภิเษกตามโบราณราชประเพณีได้เสด็จประทับเหนือพระที่นั่งอัฐทิศ สมาชิกรัฐสภาถวายน้ำอภิเษกจากทิศทั้งแปด นับเป็นครั้งแรกในประวัติศาสตร์ ที่พระมหากษัตริย์ในระบอบประชาธิปไตย ทรงรับน้ำอภิเษกจากสมาชิกรัฐสภาแทนที่จะทรงรับจากราชบัณฑิตดังในรัชกาลก่อน
แสดงถึงพระราชกรณียกิจของพระบาทสมเด็จพระจุลจอมเกล้าเจ้าอยู่หัวอย่างชัดเจน ในประเด็นการปรับแผนการศึกษา ของชาติที่เด่นชัด โดยพัฒนาจากระบบ บ้าน วัด วัง และโรงเรียน โดยเฉพาะเมื่อโปรดเกล้าฯ ให้มีการจัดตั้งโรงเรียนฝึกหัดอาจารย์ขึ้นเป็นครั้งแรก ทรงใช้กระบวนการทางปัญญาแก้ปัญหาระบบการพัฒนาประเทศ ตัวอักษรจึงเป็นประเด็นสำคัญในการจัดวางรูปแบบ ดังนั้น ตัวอักษรไทยในราชภัฏสัญลักษณ์ จึงมีโครงสร้างในลักษณะใกล้เคียงระบบสากล คือใช้อักษรโรมันแบบ Gothic หรือตัวอักษรอังกฤษแบบ Old English และอักษรขอม เป็นแนวทางในการพัฒนารูปแบบตัวอักษร ให้สามารถแทนค่าความรู้สึกในการสื่อสารร่วมสมัย และแสดงความสูงส่งแห่งสถาบันพระมหากษัตริย์ ตราสัญลักษณ์โรงเรียน เป็นรูปวงรีสองวงล้อมตราพระราชลัญจกรของพระบาทสมเด็จพระเจ้าอยู่หัวภูมิพลอดุลยเดชที่พระราชทานให้แก่มหาวิทยาลัยราชภัฏ ภายในวงรีด้านบนเป็นอักษรภาษาไทยเขียนว่า "มหาวิทยาลัยราชภัฏเทพสตรี" ด้านล่างเป็นอักษรภาษาอังกฤษเขียนว่า " THEPSATRI RAJABHAT UNIVERSITY" (เดิมตราสัญลักษณ์ของโรงเรียนด้านล่างเป็นอักษรภาษาไทยเขียนว่า "โรงเรียนสาธิต")
โรงเรียนสาธิตมหาวิทยาลัยราชภัฏเทพสตรี มีอาคารเรียนหลักอยู่ 3 อาคาร ประกอบไปด้วย
ดร.วิไล ทองแผ่
นายรัตนไตร พรรคพวก
อ.บุญตา สุวรรโณ
อ.อมรรัตน์ หรัดดี
อ.สุเมธ เปียศิริ
โดย มีอาจารย์ประจำที่โรงเรียนสาธิต รวม 35 ท่าน ดังนี้ในปีการศึกษา 2553 มหาวิทยาลัยราชภัฏเทพสตรี ได้มีการจัดตั้งโรงเรียนสาธิตมหาวิทยาลัยราชภัฏเทพสตรี สาขาวัดพระพุทธบาทราชวรมหาวิหารขึ้น ซึ่งเกิดจากความร่วมมือทางวิชาการกันระหว่างมหาวิทยาลัยราชภัฏเทพสตรีและวัดพระพุทธบาทวรมหาวิหาร โดยมีพระธรรมปิฎก เจ้าอาวาสวัดพระพุทธบาทวรมหาวิหาร เป็นองค์อุปถัมป์ ในปีการศึกษาแรก มีการรับนักเรียนในระดับชั้นมัธยมศึกษาปีที่ 1 และชั้นมัธยมศึกษาปีที่ 4 โดยได้ใช้สถานที่ของวัดพระพุทธบาทวรมหาวิหาร จังหวัดพระพุทธบาท จังหวัดสระบุรี ซึ่งได้มีการก่อสร้างอาคารเรียน 3 ชั้น เป็นสถานที่ในการจัดการเรียนการสอน โรงเรียนสาธิตฯ สาขานี้จะเน้นการจัดการเรียนการสอนตามแนวคุณธรรม นำความรู้ โดยใช้หลักสูตรเดียวกับโรงเรียนสาธิตมหาวิทยาลัยราชภัฎเทพสตรี โดยมี รองผู้อำนวยการ โรงเรียนสาธิตมหาวิทยาลัยราชภัฏเทพสตรี สาขาวัดพระพุทธบาท คือ นายไตรรัตน์ พรรคพวก
1. กิจกรรมไหว้ครูโรงเรียนสาธิต กิจกรรมนี้จัดขึ้นในช่วงของเดือนมิถุนายมของทุกปี โดยนักเรียนสาธิตจะได้ทำการไหว้ครู โดยตัวแทนนักเรียน นำพานดอกไม้ขึ้นบูชาครู โดยมีท่านอธิการบดีมหาวิทยาลัยราชภัฏเทพสตรีเป็นประธานในพิธี หลักจากนั้นก็เป็นกล่าวคำปฏิญาณของนักเรียนสาธิต และในช่วงสุดท้ายจะมีการมอบโลห์ศิษย์เก่าดีเด่น เกียรติบัตรแก่นักเรียนที่ทำประโยชน์แรงเรียน และทุนหารศึกษาแก่นักเรียนที่เรียนดีและทำประโยชน์แก่โรงเรียน
2. การรับน้อง ในแต่ละปีโรงเรียนจะมีการรับนักเรียนใหม่ในระดับชั้น ม.1 และ 4 ซึ่งมีกิจกรรมที่ปฏิบัติสืบต่อกันมาดังนี้
3. กิจกรรมลอยกระทง ในทุกๆปีโรงเรียนจะมีการจัดกิจกรรมลอยกระทง โดยมีการประกวดนางและนายนพมาศของนักเรียนในแต่ละห้อง และการแสดงของนักเรียน
4. กิจกรรมแห่เทียนพรรษา ในทุกๆปีโรงเรียนจะส่งตัวแทนนักเรียนไปทำการถวายเทียนพรรษาที่วัด ในช่วงของเทศกาลเข้าพรรษา
5. กิจกรรมวันปีใหม่ ภายในงานก็จะมีการแสดงของนักเรียนทุกระดับชั้น พร้อมทั้งมีการจับสลากแจกของขวัญจากทางโรงเรียน นอกจากนี้นักเรียนในแต่ละชั้นจะมีการเล่นบัดดี้
6. งานสาธิตวิชาการ เป็นการแสดงผลงานและศักยภาพของนักเรียนและบุคลากรของโรงเรียนสาธิตมหาวิทยาลัยราชภัฏเทพเทพสตรี ซึ่งภายในงานก็จะมีการจัดกิจกรรมการแข่งขันทักษะทางวิชาการ การจักนิทรรศการของทั้ง 8 กลุ่มสาระ และ โรงเรียนต่างๆ นอกจากนี้ยังมีการออกร้านของนักเรียน และหน่วยงานภายนอก
7. งานย้อนคืนวันอันแสนสุขของพวกเราชาวสาธิต ลวะศรี เทพสตรี เป็นงานคืนสู่เหย้าของศิษย์เก่า ตั้งแต่โรงเรียนลวะศรี จนมาเป็นสาธิต ในปัจจุบัน จัดขึ้นครั้งแรกเมื่อปี 2548 เมื่อปี 2550 ได้งดการจัดกิจกรรมดังกล่าวมาเป็นงานสาธิตวิชาการแทน และในปีการศึกษา 2551 ได้มีการจัดงานขึ้นอีกครั้ง ในวันที่ 10 มกราคม 2552 โดยถือว่าเป็นการจัดในครั้งที่ 3
8. กิจกรรมคริสต์มาสกิจกรรมนี้จัดโดยกลุ่มสาระการเรียนรู้ภาษาต่างประเทศ ในช่วงเข้าแถวเคารพธงชาติคุณแซนต้าจะมาแจกลูกอมให้นักเรียนทุกคน นอกจากนี้ยังจัดให้มีการนำของขวัญไปส่งไว้ที่กลุ่มสาระภาษาต่างประเทศแล้วลงทะเบียนไว้ว่าจะส่งให้ใคร หลังจากนั้นคุณเซนต้าจะนำของขวัญไปส่งให้ผู้รับตามห้องเรียน
9. การแข่งขันกีฬาสีภายใน เป็นการสร้างความสามัคคีของนักเรียนในโรงเรียนให้มีน้ำใจเป็นนักกีฬา รู้แพ้ รู้ชนะ รู้อภัย โดยแบ่งคณะสีออกเป็น 4 สีได้แก่ สีแดง สีเขียว สีน้ำเงิน และสีชมพู(แต่ในปัจจุบันได้มีการเปลี่ยนสีประจำคณะเป็นสีเหลือง) มีชื่อการแข่งขันว่า สาธิตเทพสตรีเกมส์
1. การแข่งขันกีฬาสาธิตราชภัฏสัมพันธ์ (มัธยมศึกษา) กีฬาสาธิตราชภัฏสัมพันธ์ เป็นการแข่งขันกีฬาระหว่างโรงเรียนมัธยมสาธิตที่สังกัดมหาวิทยาลัยราชภัฏ เพื่อสร้างความสัมพันธ์อันดีงามทั้ง 9 สถาบัน โดยจะเวียนเป็นเจ้าภาพใน 10 สถาบัน ซึ่งประกอบไปด้วย
สำหรับในปีการศึกษา 2551 โรงเรียนสาธิตมหาวิทยาลัยราชภัฏเทพสตรี จังหวัดลพบุรี ได้รับให้เป็นเจ้าภาพในการจัดการแข่งขันกีฬาสาธิตราชภัฏสัมพันธ์ ครั้งที่ 21 ภายใต้ชื่อการแข่งขันว่า "หนุมานเกมส์" มีสัญลักษณ์ประจำการแข่งขันเป็นหนุมาน และมีมาสคอตประจำการแข่งขันคือ ลิง จะจัดขึ้นในระหว่างวันที่ 11-12 ธันวาคม 2551 ณ สนามกีฬาพระราเมศวร จังหวัดลพบุรี ภายใต้หัวข้องานที่ว่า วัยรุ่นยุคใหม่ ใส่ใจโลกเขียว รวมใจเป็นหนึ่งเดียว ลดโลกร้อน และสุขภาวะ
2. กิจกรรมลอยกระทงย้อนยุคฯ ลพบุรี ในช่วงของเทศกาลลอยกระทง ทางจังหวัดลพบุรีมีการจัดกิจกรรมลอยกระทง บริเวณวงเวียนศรีสุริโยทัย โดยทางโรงเรียนสาธิตมหาวิทยาลัยราชภัฏเทพสตรี ได้จัดให้นักเรียนไปร่วมในขบวนแห่ของมหาวิทยาลัยราชภัฏเทพสตรี เป็นประจำทุกปี